Krejcir: Uitleweringsverhoor weer uitgestelRadovan Krejcir Foto: www.lidovky.cz Die veroordeelde krimineel Radovan Krejcir se uitleweringsverhoor is Donderdag weer in die Kempton Parkse landdroshof uitgestel. Eddie Classen, Krejcir se prokureur, het gesê hy sal weer op 9 Desember in die hof verskyn wanneer landdros William Schutte sal bepaal of daar vordering gemaak is in Krejcir se versoek om asiel, wat tans by die vlugtelingsappèlraad hersien word. Schutte het op 29 Augustus gesê hy sou op 12 September besluit of Krejcir se saak uitgestel moet word nadat Classen aangevoer het dat die hof eers moet wag totdat die vlugtelingsappèlraad hul besluit gemaak het. Krejcir wil in Suid-Afrika bly en staan pogings deur die Nasionale Vervolgingsgesag teë om hom aan sy land van herkoms, die Tsjeggiese Republiek, uit te lewer waar hy tronkstraf van 11 jaar moet uitdien. Die vlugtelingsappèlraad het verlede jaar geweier om hom vlugtelingstatus toe te ken. Hy het appèl aangeteken teen dié besluit. Die staat en die verdediging het ingestem om die saak uit te stel totdat die raad ‘n finale besluit geneem het. Krejcir is verlede jaar in absentia in die Tsjeggiese Republiek gevonnis vir geldwassery. Lees ook: Krejcir weer in die hof Krejcir se vermeende aanvaller dalk veiliger agter tralies Krejcir se winkel beroof Foto’s: Krejcir oorleef bisarre sluipmoordaanval Eis teen Lolly Jackson se boedel uitgestel Lolly Jackson se moord moontlik binnekort opgelos Polisiehoë afgedank na beweerde betrokkenheid by Jackson-moord Vermoorde Teazers-baas se laaste oproep glo aan vermeende moordenaar